Bejaardes kry die geleentheid om weer die groot vyf in die oë te staar | Steelburger / Lydenburg News
Die bejaardes van die rusoord Lydenburg het die voorreg gehad om weereens, of vir die eerste keer die wildtuin te besoek.
Die groep van 62 inwoners wat die Krugerwildtuin besoek het.
LYDENBURG – Soos dit al lank tradisie is, gaan die inwoners van Rusoord Ouetehuis jaarliks op 'n besoek aan die Nasionale Krugerwildtuin.
Koos Scheepers, Hannes Venter, Annatjie Viljoen, Anette Venter, Bets Venter, Charlotte Botha en Manie en Stompie Kruger.
Vanjaar het 62 senior inwoners die driedaagse toer meegemaak. Die opgewonde groep het al drie nagte by Aan de Vliet oorgeslaap en daarna verder 'n draai by Pretoriuskop gemaak en by Skukuza gaan kuier waar hulle in die Baron-restaurant geëet het. Die laaste dag het hulle by Laer Sabie deurgebring.
Drie minibussies is geborg om die inwoners wildtuin toe te vervoer. Links: Heila Willemse (McGee Ford), Johnny Moganedi (Sekhukhune Taxi) en Bossie Bosman van Maartin Begrafnisondernemers. Glencore Chroommyne het twee van die bussies geborg.
Die wildtuinbesoek is 'n hoogtepunt vir die gryskoppe. Om die tydjie in die bos te kan ontspan, bak en brou die inwoners die hele jaar. Hulle verkoop dan koek, pannekoek, boepensbroodjies en ander heerlike kos om fondse in te samel.